cyanic-selkie/wikianc huggingface dataset:
মধুভাত
মধুভাত একধরনের শীতকালীন মিষ্টান্ন খাবার যা চট্টগ্রামের ঐতিহ্যবাহী খাবারের একটি। মূলত চাল, নারকেল, দুধ এবং চিনির সমন্বয়ে এটি তৈরি করা হয়। মধুভাতের প্রধান বৈশিষ্ট্য হল এই ভাত রাতে রান্না করে, পরদিন সকালে পরিবেশন করা হয় এবং খেতে হয় খালি পেটে। আরেকটি বিশেষত্ব হল এই শর্করা জাতীয় খাবার দীর্ঘক্ষণ ঢেকে রাখার ফলে গাঁজন প্রক্রিয়ায় এতে কিছুটা অ্যালকোহল উৎপাদিত হয়, ফলে মধুভাত খাবার পর ঝিমুনি আসে। এই কারণে চট্টগ্রামে এর জনপ্রিয়তা রয়েছে। তবে ছয় থেকে আট ঘণ্টা বা অধিক সময় ধরে গাঁজন প্রক্রিয়ায় রাখা হলে এতে বিষক্রিয়া সৃষ্টি হয় যা শরীরের জন্য ক্ষতিকর।
উপকরণ
মধুভাত তৈরির বিভিন্ন উপাদানের মধ্যে প্রধান উপকরণ হলো বিনি বা বিন্নি চাল (কালিজিরা চাল নামেও পরিচিত) এবং জালা চালের গুঁড়া। জালা চাল এক ধরনের চাল যা অঙ্কুরিত বা বীজ ধানের থেকে পাওয়া যায় এবং এই চাল সাধারণত মিষ্টি হয়ে থাকে। অন্যান্য উপাদানের মধ্যে রয়েছে নারিকেল, দুধ, চিনি এবং লবণ।
রীতি
চট্টগ্রামে সাধারণত বিভিন্ন উৎসব আয়োজনের অংশ হিসেবে মধুভাত তৈরি করা হয়। ঐতিহ্যগতভাবে মেয়েদের শ্বশুরবাড়িতে আশ্বিন-কার্তিক মাসে কলসি করে মধুভাত পাঠানোর রেওয়াজ রয়েছে।
ঔরঙ্গাবাদ জেলা, বিহার
থাম্ব|ধভা নদী ঔরঙ্গাবাদ জেলা হল ভারতের বিহার রাজ্যের ৩৯টি জেলার অন্যতম। মুঘল সম্রাট আওরঙ্গজেবের নামানুসারে এই জেলার সদর শহরের নামকরণ করা হয়েছিল ঔরঙ্গাবাদ। ঔরঙ্গাবাদ জেলা বিহারের মগধ বিভাগের অন্তর্গত একটি জেলা। বর্তমানে এই জেলাটি রেড করিডোরের অন্তর্গত।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় আওরঙ্গাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অণুদান তহবিল কর্মসূচির অধীনে অণুদান পেয়ে থাকে, এই জেলা তার মধ্যে অন্যতম।
বিভাগ
আওরঙ্গাবাদ জেলা দুটি মহকুমায় বিভক্ত। এগুলি হল: আওরঙ্গাবাদ ও দাউদনগর। এই দুটি মহকুমা আবার নিম্নোক্ত ব্লকগুলিতে বিভক্ত। যথা: মদনপুর, কুটুম্ববা, দাউদনগর, আওরঙ্গাবাদ, বারুন, ওবরা, দেও, নবিনগর, হাসপুরা, গোহ ও রফিগঞ্জ।
জনপরিসংখ্যান
২০১১ সালের জনগণনা অনুসারে, আওরঙ্গাবাদ জেলার জনসংখ্যা ২,৫১১,২৪৩। এই জেলার জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৭২তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৪.৭৫%। আওরঙ্গাবাদ জেলায় লিঙ্গানুপাতের হার প্রতি ১০০০ পুরুষে ৯১৬ জন মহিলা এবং সাক্ষরতার হার ৭২.৭৭%।
আয়াজি দ্বীপ
আয়াজি দ্বীপ (淡 路 島 Awaji-shima) জাপানের হেইগো প্রিফেকচারের একটি দ্বীপ, হংসহু ও শিখুও দ্বীপের মধ্যবর্তী সেটো ইনল্যান্ড সাগরের পূর্ব অংশে অবস্থিত। দ্বীপটির মোট এলাকাটি ৫৯২.১৭ বর্গ কিলোমিটার (২২৮.৬৪ বর্গ মাইল),  এবং ইন্ডল্যান্ড সাগর দ্বীপপুঞ্জের বৃহত্তম।
ঐ দুই দ্বীপের মধ্যে একটি ট্রানজিট হিসাবে, আয়াজি মূলত "আয়াজি রাস্তা", নারুটু প্রণালী দ্বারা আয়াজি দ্বীপ ঐতিহাসিক প্রদেশ পৃথক রয়েছে যা, এখন টোকুশিমা প্রিফেকচার অংশ ।
ভূগোল
দ্বীপটি আকাশী স্ট্রেট দ্বারা হানশূ এবং নূর্টো স্ট্রেট দ্বারা শিখুও থেকে পৃথক করা হয়েছে। এপ্রিল ৫, ১৯৯৮ সাল থেকে, এটি বিশ্বের দীর্ঘতম সাসপেনশন সেতু আকাশ কাইকো ব্রিজের দ্বারা হোনশু দ্বীপের কোবে শহরের সঙ্গু সংযুক্ত হয়। এটি সম্পূর্ণ হওয়ার পর থেকে দ্বীপ জুড়ে কোব আওয়ামী নারুতো এক্সপ্রেসওয়ে নির্মান হয়, এই এক্সপ্রেসওয়ের  হোনশু ও শিখুওয়ের দ্বীপের মধ্যবর্তী প্রধান ভূ-খন্ড হল আয়াজি দ্ফীপ। নারুতো ঘূর্ণিঝড় নারুতো, টকুশিমা এবং আয়াজি মধ্যে হ্রদের মধ্যে গঠন।.
১৯৯৫ গ্রেট হান্সফিন ভূমিকম্পের জন্য দায়ী নোয়াজিমা ফল্ট, দ্বীপ জুড়ে অতিক্রম করে ফল্টটি ফাটল একটি বিভাগ সুরক্ষিত এবং রাস্তা, হেজেস এবং অন্যান্য ইনস্টলেশনের জুড়ে স্থল কাটা কীভাবে আন্দোলন ঘটায় দেখানোর জন্য হোকুডানচু ভূমিকম্প স্মারক পার্ক (北 淡 町 震災 記念 公園) মধ্যে নোজিমা ফল্ট সংরক্ষণ যাদুঘর মধ্যে পরিণত হয়েছিল। এই সুরক্ষিত এলাকার বাইরে, ফল্ট এলাকাটি কম দৃশ্যমান। ওনারুটু সেতু মেমোরিয়াল মিউজিয়াম (大 鳴 門橋 記念 館 ŌŌututokōōō Kin Kinenkan) এবং উশুশি বিজ্ঞান জাদুঘর।
ইতিহাস
শিন্তোতে সৃষ্টির কাহিনী অনুসারে, আওয়ামী কমি আইজানিজি ও ইজানামি থেকে জন্মগ্রহণকারী জোয়েশিমা দ্বীপপুঞ্জের প্রথম ব্যক্তি ছিলেন। আয়াজি ৭ শতক এবং ১৯ শতকের মধ্যে আয়াজি প্রদেশ গঠিত, এবং নানকাইডু একটি অংশ ছিল। আজ দ্বীপটিতে তিনটি পৌরসভা রয়েছে: আওয়ামী, সুমিতো এবং মিনামিয়াওয়াজি।
ঐতিহ্যগত আওয়াজী নাজিয়ো-জোরুরি পুতুল থিয়েটার ৫০০ বছরেরও বেশি পুরাতন। হিমোগোতে নামাজী-জোরুরি হলের (人形 浄 瑠 璃 館) মধ্যে দৈনিক অনেক অনুষ্ঠান সম্পাদন করে। দ্বীপের অংশ এবং এটি জাপানের একটি অন্তর্নিহিত সাংস্কৃতিক ঐতিহ্যকে মনোনীত করেছে। আওয়ামী পুতুলগুলি প্রচলিত ঐতিহ্যবাহী নাটকগুলি পালন করে তবে তাদের ধর্মীয় রীতিনীতিগুলির উৎস।
১৮৩০-এর দশকে স্থানীয় কুমার মেনপাই নির্মাণ শুরু করেন যা পরবর্তীতে আওয়ামী গুদাম নামেও পরিচিত হয়।
তাদো এন্ডো দ্বীপে বেশ কয়েকটি কাঠামো নির্মাণ করেন, তাদের মধ্যে হোমপুকু-জি জলের মন্দির (本 福寺) এবং আওয়ামী ইয়ংবুতাই,  উভয়ই আওয়াজি, হাইগোতে অবস্থিত।
১৯৮৫ সালে, এই দ্বীপটি কোব ভূমিকম্পের উপকেন্দ্র ছিল, যা ৫,৫০২ জনকে হত্যা করেছিল।
হিরণ্যগর্ভ
হিরণ্যগর্ভ (সংস্কৃত: हिरण्यगर्भः) আক্ষরিক অর্থে 'স্বর্ণ গর্ভ' বা 'স্বর্ণ ডিম্ব' হলেন বৈদিক দর্শনে উল্লেখিত বিশ্বব্রহ্মাণ্ড সৃষ্টির প্রধান কারণ বা উৎস। হিন্দু সৃষ্টিতত্ত্ব অনুসারে আদি পুরুষই হলেন হিরণ্যগর্ভ। ঋগ্বেদের ১০.১২১ সূক্তটি হিরণ্যগর্ভ সূক্ত নামে পরিচিত। এই সূক্তে তাঁকে দেবতাদের ঈশ্বর ও তাঁর সমান কেউ নেই বলে উল্লেখ করে, এবং শ্রীমদ্ভগবদ্গীতায় হিরণ্যগর্ভকে প্রজাপতি হিসাবে উল্লেখ করা হয়েছে। হিরণ্যগর্ভ ধারণাটি প্রথমে ঋগ্বেদের ১০ মণ্ডলের ৮২ সূক্ত ৫ এবং ৬ মন্ত্রে বর্ণিত হয়েছে, যেটি বিশ্বকর্মা সূক্ত নামে পরিচিত। যেখানে বর্ণিত হয়েছে— "আদিম গর্ভ" মহাজাগতিক সৃষ্টিকর্তা বা বিশ্বকর্মার নাভিতে স্থিত রয়েছে। পরবর্তীতে হিন্দু গ্রন্থগুলোতে বিশ্বকর্মার পরিবর্তে সূর্য বা বিষ্ণু উল্লেখিত হয়েছে।
উপনিষদে একে মহাবিশ্বের আত্মা বা ব্রহ্ম, বলা হয়েছে, এবং আরো উল্লেখিত হয়েছে যে- হিরণ্যগর্ভ অন্ধকারময় মহাশূন্যে প্রায় ১ বছর অবস্থিত ছিল এবং পরবর্তীতে এটি দুইভাগে বিভক্ত হলে, স্বর্গ ও পৃথিবীর সৃষ্টি হয়। আধুনিক বিজ্ঞানের, বিগ ব্যাং তত্ত্বের সাথে এটিকে তুলনা করা হয়। বিগ ব্যাং তত্ত্ব অনুসারে, এই মহাবিশ্বের উৎপত্তি হয়েছে একটি বিন্দু থেকে।
ধ্রুপদী হিন্দু ধর্মগ্রন্থে, যেমন: বেদান্ত সূত্রে, হিরণ্যগর্ভ শব্দটি দ্বারা ঈশ্বর বা সৃষ্টিকর্তা বুঝানো হয়েছে। হিরণ্যগর্ভ সোনার ডিম থেকে জন্মগ্রহণ করেছিলেন বলে মনুসংহিতার ১.৯ শ্লোক অনুসারে, জলনিক্ষিপ্ত সেই বীজ সূর্যের ন্যায় প্রভাবিশিষ্ট একটি অণ্ডে পরিণত হল আর সেই অণ্ডে তিনি স্বয়ংই সর্বলোকপিতামহ ব্রহ্মা রূপে জন্ম গ্রহণ করলেন। কিন্তু মহাভারতে উক্ত হয়েছে, হিরণ্যগর্ভ থেকে তিনি প্রকাশিত হয়েছেন।
কিছু ধ্রুপদী যোগশাস্ত্রে হিরণ্যগর্ভকে যোগের প্রবর্তক হিসেবে বিবেচনা করা হয়। যদিও হিরণ্যগর্ভ হিসেবে ঋষি কপিলও উক্ত হন।
সৃষ্টিকার্য
মৎস্য পুরাণের (২.২৫-৩০) শ্লোকে প্রাথমিক সৃষ্টির বিবরণ রয়েছে। মহাপ্রলয়ের পরে, মহাবিশ্বের বিরাট বিচ্ছেদ, সর্বত্র অন্ধকার ছিল। সবকিছু গভীর নিদ্রামগ্ন ছিল। কিছুই ছিল না, হয় চলন্ত বা অচল। তারপর স্বয়ম্ভু, আত্মপ্রকাশিত সত্তার উদ্ভব, যা ইন্দ্রিয়ের বাইরে একটি রূপ। এটি থেকে প্রথমে কারণ বারি বা জল তৈরি হয় এবং এর মধ্যে সৃষ্টির বীজ স্থাপিত হয়। বীজ স্বর্ণ গর্ভে পরিণত হয়, হিরণ্যগর্ভ। তারপর স্বয়ম্ভু ডিম্বের মধ্যে প্রবেশ করেন।
নারায়ণ সূক্ত অনুসারে, দৃশ্যমান বা অদৃশ্য সবকিছুই নারায়ণের ভিতরে এবং বাইরে স্থিত আছে।
ঈশ উপনিষদ্ অনুসারে, মহাবিশ্ব ঈশ্বর কর্তৃক সৃষ্ট, যিনি এর ভিতরে এবং বাইরে উভয়ই দিকে ব্যাপ্ত আছেন। তিনি চলমান ও অচল, তিনি দূরে ও কাছাকাছি, তিনি এই সবের মধ্যে ও এইসব বাইরে সমভাবে স্থিত আছেন।
বেদান্ত সূত্রে আরও বলা হয়েছে যে, ব্রহ্ম হচ্ছে সেই যার কাছ থেকে এই মহাবিশ্ব সৃষ্টি, যার মধ্যে এটি টিকে থাকে এবং প্রলয়ের পরে ব্রহ্মে মিশে যাবে।
সাংখ্য দর্শন মনে করে যে, সৃষ্টির দুটি মুখ্য কারণ রয়েছে, পুরুষ ও প্রকৃতি। চৈতন্যময় পুরুষের কার্যকারণে প্রকৃতির উপাদানগুলোর মূর্ত প্রকাশ বা বিবর্তন হলো সৃষ্টি।
ভাগবত বলে যে, আদিতে নারায়ণ একাই ছিলেন, যিনি সৃষ্টি, ভরণ-পোষণ, এবং প্রলয়ের কারণ (ব্রহ্মা, বিষ্ণু ও শিবের ত্রিমূর্তি নামেও পরিচিত)। সেই পরম হরি বহু-মাথা, বহু-চোখ, বহু-পা, বহু-অস্ত্রশস্ত্র এবং বহু-অঙ্গপ্রত্যঙ্গ বিশিষ্ট। সে হরি সমস্ত সৃষ্টির পরম বীজ, সূক্ষ্ম থেকে সূক্ষ্মতম, শ্রেষ্ঠ থেকে শ্রেষ্ঠতম, বৃহৎ থেকে বৃহত্তম, এবং এমনকি সবকিছুর চেয়েও সেরা, সর্বশক্তিমান, এমনকি বায়ু এবং সমস্ত দেবতাদের চেয়েও বেশি শক্তিমান, সূর্য ও চাঁদের চেয়েও বেশি উজ্জ্বল, এবং মন ও বুদ্ধির চেয়েও বেশি সূক্ষ্ম। তিনিই স্রষ্টা, বিধাতা, পরমসত্তা। এই শব্দটির অর্থ এমন হতে পারে যে, যিনি এই বিশ্বব্রহ্মাণ্ডের আদি স্রষ্টা, তাকেই সমস্ত চরাচর জগতের সৃষ্টির গর্ভ বা উৎস হিসাবে বিবেচনা করা হয়েছে।
ঋগ্বেদের হিরণ্যগর্ভ সূক্তে বলা হয়েছে, সৃষ্টির আদিতে কেবল হিরণ‍্যগর্ভই বিদ‍্যমান ছিলেন। তিনি জাতমাত্রই প্রাণিবর্গের অদ্বিতীয় অধীশ্বর বা স্রষ্টা। তিনি অন্তরীক্ষলোক, দ‍্যুলোক ও এই ভূমিভাগকে ধারণ করে আছেন (স্বস্থানে স্থাপিত করেছেন)। সমস্ত কিছুতে তিনি পরিব্যাপ্ত হয়ে, চৈতন্যময় সত্তারূপে তিনি এই বিশ্বজগত পরিচালিত করছেন।
বাংলাদেশে হরতাল
এটি হরতাল (শ্রম ধর্মঘট বা যৌথ আন্দোলন ) বাংলাদেশে সংঘটিত হওয়ার একটি তালিকা।
হকিং বিকিরণ
thumb|শিল্পীর তুলিতে আঁকা [[কৃষ্ণগহ্বর]] হকিং বিকিরণ হল কৃষ্ণগহ্বর হতে নিঃসরিত এক ধরনের বিকিরণ যার উৎস হল কৃষ্ণগহ্বরের আশে পাশের এলাকা। কৃষ্ণবিবরের ঘটনা দিগন্ত হতে এই বিকিরণের যাত্রা শুরু বলে ধরে নেয়া হয়। হকিং বিকিরণ নামকরণ করা হয়েছে তাত্ত্বিক পদার্থবিজ্ঞানী স্টিফেন হকিংয়ের নাম অনুসারে। বিজ্ঞানী স্টিফেন হকিংই ১৯৭৪ সালে একটি অঙ্ক কষে দেখান এর অস্তিত্বের কথা। কৃষ্ণগহ্বরের মধ্যাকর্ষণ শক্তি এতই বেশি যে সবচে দ্রুত বেগে ধাবমান আলোর কণাও এর মধ্যে থেকে বেরিয়ে আসতে পারেনা। একবার কৃষ্ণগহ্বরের ঘটনা দিগন্তের (Event Horizon) ব্যাসার্ধের মধ্যে যদি কোন কিছু ঢুকে যায়, ফেরত আসার আর কোন পথ থাকেনা। যেহেতু আলোও এর মধ্য থেকে বের হতে পারেনা তাই কৃষ্ণগহ্বর দেখা যায়না। এমন বৈজ্ঞানিক বিশ্বাসের মাঝে বিজ্ঞানী হকিং বললেন কৃষ্ণগহ্বর থেকেও বিকিরণ সম্ভব। এবং এটা নিয়মিত হচ্ছে। এই বিকিরণের জন্য যে শক্তি দরকার তা ঐ কৃষ্ণগহ্বরই সরবারহ করে। এই বিকিরণকেই হকিং বিকিরণ বলা হয়। বিজ্ঞানী জ্যাকব বেকেনস্টাইন, যিনি কৃষ্ণগহ্বরের এনট্রপি এবং তাপমাত্রা নিয়ে অনেক গবেষণা করে গেছেন এবং বলে গেছেন যে কৃষ্ণগহ্বরের একটা নির্দিষ্ট তাপমাত্রা ও এনট্রপি থাকবে যা শূন্যও নয়, অসীমও নয় বরং সসীম। তাই এই বিজ্ঞানীর নামকে অন্তর্ভুক্ত করে অনেক সময় এ বিকিরণকে হকিং-বেকেনস্টাইন বিকিরণও বলা হয়।
রেনলি ব্যারাথিয়ন
স্টিফেন বেরাথন এবং সাসানা এস্টারমন্থ এর সন্তানদের মধ্যে সর্বকনিষ্ঠ সন্তান হলো রেনলি। এইচবিওতে পরিচালিত টিভি অভিযোজন গেম অব থ্রোনস নাটকে গেথিন এন্থনি রেনলি ব্যারাথিয়নের ভূমিকায় অভিনয় করেছেন।
হকিং বিকিরণ
হকিং এর কাজ শুরু হয়েছিল ১৯৭৩ সালে তার মস্কো পরিদর্শনের পর যেখানে সোভিয়েত বিজ্ঞানী ইয়াকভ যেলদোভিচ এবং অ্যালেক্সেই স্টারোবিনস্কি তাকে দেখান যে কোয়ান্টাম বলবিদ্যার অনিশ্চয়তার নীতি অনুসারে ঘূর্ণায়মাণ কৃষ্ণগহ্বরের কণা তৈরি এবং নির্গমন করার কথা। হকিং বিকিরণ কৃষ্ণগহ্বরের ভর এবং শক্তি কমায় যেটা black hole evaporation নামেও পরিচিত। এই কারণে, যেসব কৃষ্ণগহ্বরের অন্য কোনো কারণে ভর বৃদ্ধি পায় না তারা ছোটো হতে থাকবে এবং সবশেষে নিঃশেষ হয়ে যাবে বলে আশা করা হয়। ধারণা করা হয় যে, ছোটো কৃষ্ণগহ্বর বড় কৃষ্ণগহ্বর হতে বেশি পরিমাণে বিকিরণ নিঃসরণ করে এবং তাড়াতাড়ি ছোটো এবং নিঃশেষ হয়।
২০০৮ সালের জুন মাসে নাসা ফার্মি স্পেস টেলিস্কোপ উৎক্ষেপণ করে যেটা প্রান্তীয় গামা রশ্মির খোঁজ করছে প্রাথমিক পর্যায়ের কৃষ্ণগহ্বর থেকে নিঃসৃত বলে আশা করা হয়। এই ঘটনায় লার্জ এক্সট্রা ডাইমেনশন এর তত্বগুলো সঠিক হলে সার্নের লার্জ হ্যাড্রন কোলাইডার হয়তবা ছোটো আকারের কৃষ্ণগহ্বর তৈরি করতে সক্ষম হবে এবং তার নিঃশেষকরণ দেখতে পারবে।
২০১০ সালের সেপ্টেম্বর মাসে দাবি করা হয় যে একটা পরীক্ষাগারে অপ্টিকাল লাইট পালস নিয়ে পরীক্ষনে একটা সঙ্কেত দেখা যায় যেটা কৃষ্ণগহ্বরের হকিং বিকিরণের সাথে খুব সামঞ্জস্যপূর্ণ। তাও ফলাফলগুলো অপরীক্ষিত এবং বিতর্কিতই থেকে যায়। এই বিকিরণ শনাক্ত করতে অন্য প্রজেক্টও শুরু হয়েছে অ্যানালগ গ্র্যাভিটির কাঠামোতে।
ব্যাখ্যা
হকিং বিকিরণের ব্যাখ্যা দেয় কোয়ান্টাম বলবিদ্যা। কোয়ান্টাম বলবিদ্যা অনুযায়ী শূন্যস্থান আসলে শূন্য না। সে শূন্যস্থানে অবিরত ভার্চুয়াল কণা নামের কণিকারা জোড়ায় জোড়ায় উৎপন্ন হচ্ছে। এই জোড়ার মধ্যে একটি বাস্তব কণা, অন্যটি প্রতিকণা। এই কণা প্রতিকণা উৎপন্ন হবার পর এক সেকেন্ডের ভগ্নাংশের মত ক্ষুদ্র সময়েই এরা একটা আরেকটার সাথে মিলে নিঃশেষ হয়ে যায়। সৃষ্টি হওয়ার সাথে সাথেই বিলীন হয়ে যায়। কিন্তু যখন এই ভার্চুয়াল কণারা কৃষ্ণগহ্বরের ঘটনা দিগন্তের কাছে সৃষ্টি হয় তখন কৃষ্ণগহ্বর এই কণাদের প্রভাবিত করে। কৃষ্ণগহ্বর কর্তৃক প্রযুক্ত শক্তির প্রভাবে এই কণাযুগল আর একে অপরের সাথে মিলিত হয়না। দুটি কণার একটিকে নিজের দিকে টেনে নেয় আরেকটিকে বাইরে ঠেলে দেয়। কণাটির বাইরে চলে আসতে যে শক্তির দরকার হয় তা সরবারহ করে কৃষ্ণগহ্বর নিজে।
কৃষ্ণগহ্বরের নিঃশেষ
কণাকে বাইরের দিকে ঠেলে দিতে যে অতিরিক্ত শক্তি লাগে তা যেহেতু কৃষ্ণগহ্বরই সরবারহ করে তাই যতবারই এই ঘটনা ঘটবে কৃষ্ণগহ্বর কিছুটা শক্তি হারাবে। আইনস্টাইনের ভর শক্তি সমীকরণ E=mc2ভর আর শক্তি একই জিনিস। শক্তি হারানোর অর্থ হল তার ভর কমে যাওয়া। এভাবে যদি বিকিরণ চলতেই থাকে তবে কৃষ্ণগহ্বর তাত্ত্বিকভাবে ভর হারাতে হারাতে একসময় নিঃশেষ হয়ে যাবে।
বন্ধুয়া কলন রেলওয়ে স্টেশন
বন্ধুয়া কলন রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল বিডিকেএন।
অবস্থান
স্টেশন উত্তর প্রদেশের সুলতানপুর জেলায় অবস্থিত। এই স্টেশন থেকে পরবর্তী স্টেশন হল - শিবনগর রেলওয়ে স্টেশন এবং পূর্ববর্তী স্টেশন হল সুলতানপুর জংশন রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
বন্ধুয়া কলন রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
ফারুমাদের জামে মসজিদ
ফারুমাদের জামে মসজিদ শাহরুদ কাউন্টির ফারুমাদের প্রাচীনতম ভবনগুলির মধ্যে একটি। এই মসজিদটি সপ্তম শতাব্দীর ইসলামি বর্ষপঞ্জির সাথে সম্পর্কিত।
আলী মোহাম্মদ সাগর
আলী মোহাম্মদ সাগর জম্মু ও কাশ্মীর ন্যাশনাল কনফারেন্সের প্রার্থী হিসাবে শ্রীনগর জেলার খানিয়ার থেকে ২০১৪ সালে নির্বাচনে জম্মু ও কাশ্মীর বিধানসভার সদস্য ছিলেন তাঁর ছেলে সালমান আলি সাগর যিনি শ্রীনগরের প্রাক্তন মেয়র। তিনি ওমর আবদুল্লাহ মন্ত্রিসভায় পল্লী উন্নয়ন মন্ত্রী ছিলেন এবং ২০১৪ সালে ন্যাশনাল কনফারেন্সের সাধারণ সম্পাদক নিযুক্ত হন।
মুস্তাফিজ শফি
মুস্তাফিজ শফি দীর্ঘদিন সাংবাদিকতা পেশায় জড়িত। তিনি একজন কবি ও দৈনিক সমকাল ভারপ্রাপ্ত সম্পাদক হিসেবে দায়িত্ব পালন করেছেন দীর্ঘদিন। কাজ করেছেন প্রথম আলো, কালের কণ্ঠ, আজকের কাগজ সহ বেশ কিছু জাতীয় দৈনিকে। তিনি অনুসন্ধানী সাংবাদিকতায় জাতীয় পর্যায়ে পুরস্কারও পেয়েছেন। তিনি বর্তমানে প্রতিদিনের বাংলাদেশ সংবাদপত্রের সম্পাদক।
তাপস ঘোষ
তাপস ঘোষ (জন্ম: ১১ আগস্ট ১৯৯১) একজন বাংলাদেশী ক্রিকেটার। তিনি একজন বাঁহাতি ব্যাটসম্যান এবং বাম-হাত অর্থোডক্স স্পিন বোলার । তিনি দেশের হয়ে আন্ডার ১৯ টেস্ট এবং একদিনের আন্তর্জাতিক ম্যাচও খেলেছেন।
মুস্তাফিজ শফি
প্রাথমিক পরিচয়
১৯৭১ সালের ২০ জানুয়ারি সিলেটের বিয়ানীবাজারে জন্মগ্রহণ করেন মুস্তাফিজ শফি। তার পৈতৃক বাড়ি বিয়ানীবাজার উপজেলার লাউতা ইউনিয়নের আস্টসাঙ্গন গ্রামে।
মুস্তাফিজ শফির বাবা প্রয়াত সফিক উদ্দিন আহমেদ ও মা প্রয়াত জয়গুন নেসার। বাবা-মায়ের ছয় সন্তানের মধ্যে তিনি পঞ্চম।
শিক্ষা জীবন
মুস্তাফিজ শফি ১৯৮৭ সালে জলঢুপ দ্বিপাক্ষিক উচ্চ বিদ্যালয় থেকে এসএসসি পাস করেন। ১৯৮৯ সালে বিয়ানীবাজার সরকারি কলেজ থেকে এইচএসসি, ১৯৯১ সালে জাতীয় বিশ্ববিদ্যালয় থেকে স্নাতক ও ২০০০ সালে বাংলায় স্নাতকোত্তর শেষ করেন।
লেখালেখি
ছোটবেলা থেকে শফি কবিতা লিখতেন। সাহিত্যের অন্যান্য শাখায়ও তার বিচরণ রয়েছে। সৃজনশীল লেখালেখিতেও সক্রিয় রয়েছেন তিনি। এক্ষেত্রে রয়েছে তার নিজস্ব পাঠক গোষ্ঠীও। জাতির পিতা বঙ্গবন্ধু শেখ মুজিবুর রহমানকে নিয়ে তার সম্পাদিত তিনটি বই— ‘মুজিব কেন জরুরি’, ‘বহুমাত্রিক বঙ্গবন্ধু’ ও ‘ভাষণ অথবা একটি কবিতার গল্প’। বই তিনটির ভূমিকা লিখেছেন রাষ্ট্রপতি মো. আবদুল হামিদ। মহান বিপ্লবী চে গুয়েভারার রাজনীতি ও জীবন নিয়ে লিখেছেন আলোচিত গ্রন্থ ‘চে’। ‘পড় তোমার প্রেমিকার নামে’, ‘দহনের রাত’, ‘মধ্যবিত্ত কবিতাগুচ্ছ’, ‘মায়া মেঘ নির্জনতা’, ‘কবির বিষণ্ন বান্ধবীরা’ তার উল্লেখযোগ্য কবিতার বই। উপন্যাস ‘ঈশ্বরের সন্তানেরা’, ‘জিন্দা লাশ অথবা রমেশ ডোম’, ‘স্পর্শ’। গল্প ‘মাধবী কিংবা বনলতার শেষ বোঝাপড়া’। তিনি সক্রিয় রয়েছেন শিশু সাহিত্যেও। ‘ভূতকল্যাণ সমিতি’ গ্রন্থের জন্য পেয়েছেন সিটি ব্যাংক-আনন্দআলো সাহিত্য পুরস্কার। আর মুক্তিযুদ্ধ বিষয়ক ‘একাত্তরের বিজয়িনী’ গ্রন্থের জন্য পেয়েছেন মোবাইল ফোন অপারেটর রবির সম্মাননা।
ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে পড়ানো হয় তার পুরস্কারপ্রাপ্ত একাধিক প্রতিবেদন। তিনি সক্রিয় আছেন শিশুসাহিত্যেও।
রচিত গ্রন্থ
তার লেখা প্রকাশিত গ্রন্থগুলোর মধ্যে অন্যতম হচ্ছে—
কাব্যগ্রন্থ উপন্যাস গল্পগ্রন্থ সাংবাদিকতা বিষয়ক গ্রন্থঃ জীবনী ও রাজনীতি বিষয়ক গ্রন্থঃ শিশুতোষ গ্রন্থঃ সম্পাদনাঃ
সাংবাদিকতা
১৯৮৮ সালে সাপ্তাহিক সিলেট সংবাদ ও লন্ডনের সাপ্তাহিক সুরমায় লেখালেখির মধ্য দিয়ে সাংবাদিকতা শুরু করেন মুস্তাফিজ শফি। এরপর কাজের ধারাবাহিকতায় ১৯৯৪ সালের ফেব্রুয়ারি মাস থেকে নিউজ অ্যান্ড ফিচার সার্ভিসের হয়ে দৈনিক লাল সবুজে দুই মাস চাকরি করেন। একই বছরের আগস্ট মাস থেকে ১৯৯৭ সালের ডিসেম্বর পর্যন্ত দৈনিক আজকের কাগজে নিজস্ব প্রতিবেদক, ১৯৯৭ সালের ডিসেম্বর থেকে ১৯৯৮ সালের আগস্ট পর্যন্ত দৈনিক মানবজমিনে নিজস্ব প্রতিবেদক এবং ১৯৯৮ সালের সেপ্টেম্বর মাসে দৈনিক প্রথম আলোয় নিজস্ব প্রতিবেদক হিসেবে যোগ দেন। একই পত্রিকায় পরবর্তী সময়ে জ্যেষ্ঠ প্রতিবেদক ও উপ-প্রধান প্রতিবেদক হিসেবে ২০০৪ সালের মার্চ পর্যন্ত কাজ করেন।
২০০৪ সালের এপ্রিল মাস থেকে ২০০৭ সালের ডিসেম্বর পর্যন্ত দৈনিক আমার দেশে বিশেষ প্রতিনিধি, উপ-প্রধান প্রতিবেদক ও পরে যুগ্ম-বার্তা সম্পাদক পদে দায়িত্ব পালন করেন। ২০০৭ সালের ডিসেম্বর থেকে ২০০৯ এর ফেব্রুয়ারি পর্যন্ত দৈনিক সমকালে বার্তা সম্পাদক, ২০০৯ সাল থেকে ২০১১ সাল পর্যন্ত দৈনিক কালের কণ্ঠের নির্বাহী সম্পাদক ও একই পদমর্যাদায় পরিকল্পনা সম্পাদক, ২০১১ সালের আগস্ট থেকে ২০১২ সালের মার্চ পর্যন্ত দৈনিক জাগরণে (প্রকাশিতব্য) নির্বাহী সম্পাদক এবং ২০১২ সালের মার্চে দৈনিক সমকালে নির্বাহী সম্পাদক পদে যোগ দেন। পরে তিনি সমকালের ভারপ্রাপ্ত সম্পাদক হিসেবে দায়িত্ব পালন করেন। ২০২২ সালের পহেলা এপ্রিল মোস্তাফিজ শফি প্রতিদিনের বাংলাদেশ পত্রিকায় সম্পাদক হিসেবে যোগদান করেন।
পুরস্কার ও সম্মাননা
দেশে অনুসন্ধানী সাংবাদিকতায় জাতীয় পর্যায়ে যেসব প্রতিযোগিতামূলক পুরস্কার রয়েছে মুস্তাফিজ শফি তার বেশিরভাগই পেয়েছেন। এরমধ্যে ট্রান্সপারেন্সি ইন্টারন্যাশনাল বাংলাদেশ (টিআইবি), ঢাকা রিপোর্টার্স ইউনিটি, রোটারি ইন্টারন্যাশনাল, লায়ন্স ক্লাব ও ইউনেস্কো ক্লাব মিডিয়া অ্যাওয়ার্ড উল্লেখযোগ্য।
ভূতকল্যাণ সমিতি’ গ্রন্থের জন্য পেয়েছেন সিটি ব্যাংক আনন্দ আলো সাহিত্য পুরস্কার। আর মুক্তিযুদ্ধ বিষয়ক ‘একাত্তরের বিজয়িনী’ গ্রন্থের জন্য পেয়েছেন মোবাইল ফোন অপারেটর রবির সম্মাননা।
তকাজি শিবশঙ্কর পিল্লাই
তকাজি শিবশঙ্কর পিল্লাই‍ (മലയാളം: തകഴി ശിവശങ്കരപ്പിള്ള) (১৭ এপ্রিল ১৯১২ - ১০ এপ্রিল ১৯৯৯) ছিলেন একজন জনপ্রিয় ভারতীয় মলয়ালম কথাসাহিত্যিক। তিনি মূলত উপন্যাস, নাটক ও ছোটগল্প লিখে খ্যাতি অর্জন করেন। চেম্মীন (বাংলায় চিংড়ি) অধিক পরিচিত উপন্যাস। ১৯৮৪ সালে কয়র উপন্যাসের জন্য সর্বোচ্চ সাহিত্য পুরস্কার জ্ঞানপীঠ লাভ করেন। মনুষ্যত্ব ও মানবতাবাদের জয়গানই তার সাহিত্যের মুল উপজীব্য।  তকজি পেশায় আইন জীবি ছিলেন | কাষর লেখার প্রেরণা প্রধানত পান আইন জীবন থেকেই | এই বৃহৎ উপন্যাসের  পটভূমি কেরলের কুট্টনাডন প্রদেশ | ঢাই সৌ বচ্চরের রাজনৈতিক, সামন্ততান্ত্রিক, পারিবারিক ক্ষেত্রের ক্রমানুগত পরিবর্তন স্পষ্টভাবে চার পীঠির মাধ্যমে উপন্যাসে উঠে এসেছে | মাতৃশাসিত প্রথার অন্ত, ভূমি সম্বন্ধিত আইন, পারিবারিক মামলা মোকদ্দমা এবং কীভাবে মলয়ালী পরিবার বিপর্যস্ত হয় তার ছবি উপন্যাসে দেখা যায় | বিশাল কানভাসে চিত্রিত এই উপন্যসে পাত্র ও পরিবার অনেক |
তকজির কযেকটি কাহিনি চলচিত্রে, নাটকে, টি.ভীরং পর্দায রূপায়িত|
ইউটিসি+১০:৩০
thumb|300x300px|ইউটিসি+১০:৩০: নীল (জানুয়ারী), কমলা (জুলাই), হলুদ (সারা বছর), হালকা নীল  - সমুদ্র ইউটিসি+১০:৩০ হল একটি সময় অঞ্চল, যা ইউটিসি থেকে ১০ ঘণ্টা ৩০ মিনিট এগিয়ে। এই সময় অঞ্চল ব্যবহৃত হয়ঃ
লিঙ্গসুগুর
লিঙ্গসুগুর (Lingsugur) ভারতের কর্ণাটক রাজ্যের রায়চুর জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯৯ মিটার (১৬৩৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে লিঙ্গসুগুর শহরের জনসংখ্যা হল ২৭,৩০১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে লিঙ্গসুগুর এর সাক্ষরতার হার কম।
গেহনা বসিস্থ
বন্দনা তিওয়ারি (জন্ম: ১৬ই জুন ১৯৯৩; তাঁর মঞ্চ নাম গেহনা বসিস্থ নামে সুপরিচিত) হলেন একজন ভারতীয় অভিনেত্রী, মডেল এবং টেলিভিশন উপস্থাপিকা।   একজন মডেল হিসাবে বেশ কয়েকটি প্রতিষ্ঠানের জন্য কাজ করার পরে, একটি অনলাইন প্রতিযোগিতা মিস এশিয়া বিকিনি জয়লাভ করার মাধ্যমে তিনি একজন মডেল হিসেবে অভিষেক করেছিলেন। তিনি এপর্যন্ত ৭০টিরও বেশি বিজ্ঞাপনে মডেল হিসেবে অভিনয় করেছেন। পরে তিনি ফিল্মি দুনিয়া নামে একটি চলচ্চিত্রের কেন্দ্রীয় চরিত্রে অভিনয় করার মাধ্যমে চলচ্চিত্র জগতে প্রবেশ করেছিলেন। এছাড়াও তিনি বেশ কিছু তেলুগু চলচ্চিত্রে অভিনয় করেছিলেন, যেখানে তিনি প্রায় সকল চলচ্চিত্রের কেন্দ্রীয় চরিত্রে অভিনয় করেছেন। এছাড়াও, তিনি এএলটিবালাজী র গান্দি বাতের ৩য় আসরের একটি পর্বে কাজ করেছেন।
তিলনা ইউনিয়ন
তিলনা ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।
গেহনা বসিস্থ
প্রারম্ভিক জীবন
গেহনা বসিস্থ ভারতের ছত্তিশগড়ের চিরিমিরির একটি ধর্মীয় ব্রাহ্মণ পরিবারে জন্মগ্রহণ করেছেন। তাঁর মা সীতা তিওয়ারী একজন গৃহিণী এবং তাঁর বাবা রবীন্দ্র তিওয়ারী একজন শিক্ষা কর্মকর্তা ছিলেন। তাঁর এক ছোট বোন নম্রতা এবং দুই ছোট ভাই বেদন্ত এবং সঙ্কল্প তিওয়ারী রয়েছে। তার ঠাকুমা অরেরা কনভেন্ট স্কুলের অবসরপ্রাপ্ত অধ্যক্ষ ছিলেন। তার আসল নাম বন্দনা তিওয়ারী এবং মডেলিং জগতে প্রবেশের পরে তিনি নিজের নাম পরিবর্তন করে গেহনা বসিস্থ রাখেন। তার বন্ধুরা তাকে জিন্দেগী নামে ডেকে থাকে।
তিলনা ইউনিয়ন
অবস্থান
তিলনা, বাংলাদেশের নওগাঁ জেলার সাপাহার উপজেলার অন্তর্গত একটি ইউনিয়ন। তিলনা ইউনিয়ন এর অবস্থান ২৫.১২৫০° উত্তর ৮৮.৫৮১৯° পূর্ব। মোট আয়তন ৫৮ বর্গ কিলোমিটার। তিলনা ইউনিয়নের উত্তরে সাপাহার ইউনিয়ন, পূর্বে পত্নীতলা উপজেলার দিবর ইউনিয়ন, আকবরপুর ইউনিয়ন ও মাটিন্দর ইউনিয়ন, দক্ষিণে পোরশা উপজেলা এর  ঘাটনগর ইউনিয়ন, মশিদপুর ইউনিয়ন ও তেঁতুলিয়া ইউনিয়ন এবং পশ্চিমে পোরশা উপজেলা এর গাঙ্গুরিয়া ইউনিয়ন অবস্থিত । তিলনা ইউনিয়নের পূর্বপ্রান্তের কোল ঘেঁষে শিব নদী  প্রবাহিত হয়ে গেছে। শিব নদকে স্থানীয়ভাবে বড়খাড়ী বলা হয়ে থাকে। উক্ত এলাকাটি বরেন্দ্র ভূমি এর বৈচিত্রময় বন্ধুর ভূমি ও নৈসর্গিক সৌন্দর্যে পরিপূর্ণ।
প্রশাসনিক এলাকা
তিলনা ইউনিয়ন ৯টি ওয়ার্ড, ৩৪ টি মৌজা ও ৩৪ টি গ্রাম নিয়ে গঠিত।
আয়তন ও জনসংখ্যা
তিলনা ইউনিয়নের আয়তন ৫৮ বর্গ কি.মি.। আয়তনের দিক দিয়ে তিলনা সাপাহার উপজেলার দ্বিতীয় বৃহত্তম ইউনিয়ন।
গেহনা বসিস্থ
পেশা
২০১২ সালে আয়োজিত মিস এশিয়া বিকিনি প্রতিযোগিতা জয়লাভ করার পর গেহনা বসিস্থ সকলের নজরে এসেছিলেন, যেখানে তিনি হাজার হাজার প্রতিযোগীদের হারিয়েছিলেন। তিনি উক্ত অনলাইন প্রতিযোগিতায় সর্বাধিক সংখ্যক ভোট পেয়েছিলেন এবং ভারতের প্রতিনিধিত্ব করে বিকিনি মডেল হিসাবে নির্বাচিত হয়েছিলেন।
তিলনা ইউনিয়ন
আয়তন ও জনসংখ্যা
বাংলাদেশ সরকারের ২০১১ সালের আদমশুমারী অনুসারে তিলনা ইউনিয়নের মোট জনসংখ্যা ২২৯৫৮ জন।
শিক্ষার হার ও শিক্ষা প্রতিষ্ঠান
ব্রিটিশ আমল থেকেই তিলনা জনপদ শিক্ষাদীক্ষায় যথেষ্ট অগ্রসর ছিলো। এই অঞ্চলের জনগণ ছিলো বিশেষভাবে শিক্ষানুরাগী। তাদেরই উদ্যোগে ১৮৭০ খ্রিস্টাব্দে 'তিলনা প্রাথমিক বিদ্যালয়' প্রতিষ্ঠিত হয়। এটিই ছিল উক্ত এলাকার প্রথম শিক্ষাপ্রতিষ্ঠান। পরবর্তীতে তিলনা ইউনিয়নের বিভিন্ন গ্রামে শিক্ষাপ্রতিষ্ঠান স্থাপিত হতে থাকে এই এলাকার জনসাধারণের স্বতঃস্ফুর্ত সহযোগীতায়। এরই ধারাবাহিকতায় ১৯৪২ খ্রিস্টাব্দে প্রতিষ্ঠিত হয় 'তিলনা উচ্চ বিদ্যালয়' এবং ১৯৬১ খ্রিস্টাব্দে প্রতিষ্ঠিত হয় 'চাঁচাহার ফাযিল (স্নাতক) মাদ্রাসা । এরপর ১৯৯২ খ্রিস্টাব্দে প্রতিষ্ঠিত হয় 'তিলনা ডিগ্রী কলেজ'। বর্তমানে ইউনিয়নে ২২টি প্রাথমিক বিদ্যালয়, পাঁচটি উচ্চবিদ্যালয়, চারটি আলিয়া মাদ্রাসা, বেশ কিছু ক্বওমী মাদ্রাসা ও একটি ডিগ্রী কলেজ রয়েছে। বর্তমানে ইউনিয়নের সাক্ষরতার হার ৬২%।
উল্লেখযোগ্য শিক্ষাপ্রতিষ্ঠানগুলো হচ্ছে:
উচ্চবিদ্যালয়:
মাদ্রাসা:
কলেজ:
জনপ্রতিনিধি
বর্তমান চেয়ারম্যান- মোঃ মোসলেম উদ্দীন
চাঁদশী ইউনিয়ন
চাঁদশী বাংলাদেশের বরিশাল জেলার অন্তর্গত গৌরনদী উপজেলার একটি ইউনিয়ন।
আয়তন
চাঁদশী ইউনিয়নের আয়তন ১,৬৮৩ একর।
প্রশাসনিক কাঠামো
চাঁদশী ইউনিয়ন গৌরনদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম গৌরনদী থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চাঁদশী ইউনিয়নের মোট জনসংখ্যা ৯,৮২১ জন। এর মধ্যে পুরুষ ৪,৭৬০ জন এবং মহিলা ৫,০৬১ জন। মোট পরিবার ২,১৫৯টি।
শিক্ষা
২০১১ সালের আদমশুমারি অনুযায়ী চাঁদশী ইউনিয়নের সাক্ষরতার হার ৬১.৯%।
খোনাখান মসজিদ
খোনাখান মসজিদ উজবেকিস্তানের ফারগানা অঞ্চলের মার্গিলানে অবস্থিত একটি মসজিদ।
সূর্য্য তোরণ
সূর্য্য তোরণ হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২১ নভেম্বর ১৯৫৮ সালে নবারুন চিত্র প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং ভানু বন্দ্যোপাধ্যায়।
হরিশ্চন্দ্রপুর
হরিশ্চন্দ্রপুর হল ভারতের পশ্চিমবঙ্গ রাজ্যের মালদা জেলার চাঁচল মহকুমা অন্তর্গত হরিশ্চন্দ্রপুর ১ সমষ্টি উন্নয়ন ব্লকের একটি গ্রাম।
অবস্থান
হরিশ্চন্দ্রপুর [//geohack.toolforge.org/geohack.php?pagename=Harishchandrapur&params=25.4176_N_87.8665_E_ <span class="geo-dms" title="Maps, aerial photos, and other data for this location"> 25°25′03″N 87°51′59″E  &#xFEFF; &#xFEFF; ২৫.৪১৭৬°উঃ ৮৭.৮৬৬৫°পূঃ] -এ অবস্থিত।
সংক্ষিপ্ত বিবরণ
সংলগ্ন মানচিত্রে দেখানো এলাকা দুটি ভউগ্লিক ভৌগোলিক অঞ্চল জুড়ে বিস্তৃত - পূর্বে বরেন্দ্র ও পশ্চিমে তাল অঞ্চল। পূর্ব অংশটি তুলনামূলকভাবে উঁচু (কোনও কোনও স্থানে সমুদ্রপৃষ্ঠ থেকে ৪০ মিটার পর্যন্ত) ও অসম। পূর্বাঞ্চলের মাটি "লাল বর্ণের শক্ত নোনতা কাদামাটি এবং মাটি রৌদের তাপে লোহার মতো শক্ত হয়ে যায়।" এটি মহানন্দা নদীর পূর্বে অবস্থিত। মহানন্দা নদীর পশ্চিমে তাল এলাকা অবস্থিত, এটি সমতল নিচু ভূমি এবং "অসংখ্য জলাভূমি, বিল ও অশ্বখুরাকৃতি হ্রদ দ্বারা পরিপূর্ণ।" তাল এলাকা স্থানীয় নদী কারণে বন্যায় প্লাবিত হয়ে যায়। সমগ্র এলাকাটি ব্যাপকভাবে গ্রামীণ।
দ্রষ্টব্য: মানচিত্রের পাশাপাশি এলাকার উল্লেখযোগ্য কিছু স্থান উপস্থাপন করা হয়েছে। মানচিত্রে চিহ্নিত সমস্ত স্থান বৃহত্তর পূর্ণ পদা মানচিত্রে লিঙ্ক করা হয়েছে৷
সমষ্টি উন্নয়ন ব্লক সদরদপ্তর
হরিশ্চন্দ্রপুর ১ সমষ্টি উন্নয়ন ব্লকের সদরদপ্তর হরিশ্চন্দ্রপুরে অবস্থিত।
জনসংখ্যা
২০১১ ভারতের আদমশুমারি অনুযায়ী, দক্ষিণ হরিশন্দ্রপুরের মোট জনসংখ্যা ৫,৬৩৫ জন ছিল, যার মধ্যে ২,৭৩০ (৫১%) পুরুষ ও ২,৬৩৫ (৪৯%) মহিলা। ০–৬ বছর বয়সের জনসংখ্যা ৯৪১ জন ছিল। দক্ষিণ হরিশ্চন্দ্রপুরে মোট সাক্ষর ব্যক্তির সংখ্যা ১,৮৯১ জন (৬ বছরের বেশি জনসংখ্যার ৪২.৭৪%) ছিল।
২০১১ ভারতের আদমশুমারি অনুযায়ী, উত্তর হরিশন্দ্রপুরের মোট জনসংখ্যা ১৫,৪৪৩ জন ছিল, যার মধ্যে ৭,৮৫৩ (৫১%) পুরুষ ও ৭,৫৯০ (৪৯%) মহিলা। ৬ বছর বয়সের নিচে জনসংখ্যা ১৯১০ জন ছিল। উত্তর হরিশ্চন্দ্রপুরে মোট সাক্ষর ব্যক্তির সংখ্যা ৮,৮৩০ জন (৬ বছরের বেশি বয়স্ক ব্যক্তির জনসংখ্যা ৬৫.২৫%) ছিল।
সড়ক
হরিশ্চন্দ্রপুর ৩১ নং জাতীয় সড়কের পাশে অবস্থিত।
রেলওয়ে
হরিশ্চন্দ্রপুর রেলওয়ে স্টেশনটি কাটিহার রেলওয়ে বিভাগের নিউ ফারাক্কা-নিউ জলপাইগুড়ি রেলপথে অবস্থিত।
স্বাস্থ্যসেবা
হরিশ্চন্দ্রপুরের হরিশ্চন্দ্রপুর গ্রামীণ হাসপাতাল (৬৫ শয্যা বিশিষ্ট) হল হরিশ্চন্দ্রপুর ১ ব্লকের প্রধান চিকিৎসা সুবিধা কেন্দ্র। ভিঙ্গোল (ভিঙ্গোল প্রাথমিক স্বাস্থ্যকেন্দ্র, ৪ শয্যা বিশিষ্ট), বড়ই (৬ শয্যা বিশিষ্ট) ও কুশিদহে (১০ শয্যা বিশিষ্ট) প্রাথমিক স্বাস্থ্যকেন্দ্র রয়েছে।
শিবরাম শঙ্কর আপ্তে
শিবরাম শঙ্কর আপ্তে (शिवराम शंकर आपटे), দাদাসাহেব আপ্তে নামেও পরিচিত (১৯০৭ – ১০ অক্টোবর,১৯৮৫), যিনি বিশ্ব হিন্দু পরিষদের প্রতিষ্ঠাতা এবং প্রথম সাধারণ সম্পাদক ছিলেন।
প্রারম্ভিক জীবন
তিনি মারাঠি ব্রাহ্মণ পরিবারে জন্মগ্রহণ করেছিলেন।
বহিঃসংযোগ
S. S. Apte
জ্যাক বারেট
জন এডওয়ার্ড বারেট (Jack Barrett; জন্ম: ১৫ অক্টোবর, ১৮৬৬ - মৃত্যু: ৬ ফেব্রুয়ারি, ১৯১৬) ভিক্টোরিয়ার দক্ষিণ মেলবোর্নে জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী প্রদর্শন করেছিলেন জ্যাক বারেট।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন। ২১ জুলাই, ১৮৯০ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে জ্যাক বারেটের। অস্ট্রেলিয়ার টেস্ট ক্রিকেটের ইতিহাসের প্রথম ব্যাটসম্যান হিসেবে জ্যাক বারেট ব্যাটিং করতে নেমে শুরু থেকে শেষ পর্যন্ত অপরাজিত অবস্থায় মাঠে ছাড়েন।
ব্যক্তিগত জীবন
ক্রিকেট খেলা থেকে অবসর গ্রহণের পর চিকিৎসকের ভূমিকায় অবতীর্ণ হয়েছিলেন জ্যাক বারেট। ৬ ফেব্রুয়ারি, ১৯১৬ তারিখে পশ্চিম অস্ট্রেলিয়ার পিক হিল এলাকায় জ্যাক বারেটের দেহাবসান ঘটে।
জন্মভূমি (সংবাদপত্র)
সংক্ষিপ্ত বিবরণ
জন্মভূমি এই মোটো অনুসরণ করে: "সামাজিক সংস্কার ও জাতীয় পুনর্গঠনের জন্য একটি সংবাদপত্র"। সংবাদপত্রটি কোচি, কোট্টায়ম, কান্নুর, ত্রিশূর, তিরুবনন্তপুরম, কালিকট, বেঙ্গালুরু, কোল্লাম এবং পাঠানমথিত থেকে সংস্করণ প্রকাশ করে।
১৬ পাতার বহুরঙা সংবাদপত্রটিতে প্রতি সপ্তাহে দুটি বিশেষ ক্রোড়পত্র রয়েছে। ভারাদিয়াম, রবিবারের সম্পূরক এবং মিত্রম, বুধবারের সম্পূরক।
ইতিহাস
১৯৬৮ সালে, ভারতীয় জন সংঘের রাজ্য কাউন্সিল কেরালার থলসেরীতে অনুষ্ঠিত হয়েছিল এবং মালয়ালম ভাষায় একটি দৈনিক পত্রিকা শুরু করার জন্য কে রমন পিল্লাইয়ের প্রস্তাব বিবেচনা করা হয়। মথ্রুকা প্রচরণালয় লিমিটেড একটি মালায়ালাম পত্রিকা প্রকাশের লক্ষ্যে ১৯৭৩ সালের জানুয়ারিতে নিবন্ধিত হয়েছিল। পরবর্তীকালে, রাষ্ট্র বার্তা পত্রিকা সংস্থাটি অধিগ্রহণ করে। ১৯৭৫ সালে জন্মভূমি নামটি অর্জন করা হয়েছিল এবং প্রয়োজনীয় ঘোষণাপত্র স্বাক্ষরিত হয়েছিল। পি নারায়ণন প্রধান সম্পাদক ছিলেন, পি ভি কে নেদুঙ্গাদি সম্পাদক হিসাবে, প্রকাশক হিসাবে দথথ্রেয় রাও এবং উপ-সম্পাদক এবং সাংবাদিক হিসাবে আরও কয়েকজন দায়িত্ব গ্রহণ করেছিলেন।
জন্মভূমি একটি সান্ধ্যকালীন পত্রিকা হিসাবে চালু করা হয় কালিকট থেকে ২৮ এপ্রিল ১৯৭৫।
দুই মাস পরে, ১৯৭৫ সালের জুনে, ভারতের জরুরি অবস্থা ঘোষণা করা হয়েছিল। রাও, নেদুঙ্গাদি ও নারায়ণনকে পুলিশ গ্রেপ্তার করা হয়েছিল এবং তাদের আটকে রাখা হয়েছিল। নেদুঙ্গাদিকে কিছুদিন পর ছেড়ে দেওয়া হয়েছিল। কাগজে কোনও নিষেধাজ্ঞা না থাকলেও প্রশাসন এমন শর্ত দিয়েছিল যা চালিয়ে যেতে দেয়নি। জরুরি অবস্থা প্রত্যাহার করার পরেই রাওকে মুক্তি দেওয়া হয়েছিল। নারায়ণন আদালতে সমস্ত অভিযোগ থেকে খালাস পেয়েছিলেন এবং চার মাস পরে মুক্তি পান। ১৯৭৭ সালের মার্চ মাসে গণতন্ত্র পুনরুদ্ধারের পরে, জন্মভূমি আবার এরনাকুলাম থেকে প্রকাশনা শুরু করেন ১৪ নভেম্বর ১৯৭৭। একটি নতুন অলঙ্করণে প্রকাশক ছিলেন নারায়ণন এবং প্রধান সম্পাদক হিসাবে এমপি মনমধন।
ডিজিটাল সংস্করণ
আধ্যাত্মিক নেতা এবং আর্ট অফ লিভিং এর প্রতিষ্ঠাতা শ্রী শ্রী রবি শঙ্কর, ২০০৮ সালে ডিজিটাল মিডিয়া বিভাগ, জন্মভূমি অনলাইন চালু করেছিলেন।
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্যক্তিগত মেডলি
২০০৮ অলিম্পিক গেমসে পুরুষদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ২:০১.৪০সেকেন্ড(A মান) এবং ২:০৫.৬৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
বারদান ওজতুর্ক
বার্দান ওজতুর্ক হচ্ছেন তুরস্কের পিপলস ডেমোক্রেটিক পার্টি (এইচডিপি) নামক একটি রাজনৈতিক দলের একজন রাজনীতিবিদ। তিনি ২০১৫ সালের ৭ জুন থেকে তুরস্কের পূর্বাঞ্চলীয় আগরি নির্বাচনী জেলার জনপ্রতিধি হিসেবে তুর্কি সংসদ গ্র্যান্ড ন্যাশনাল অ্যাসেম্বলির সদস্য হিসেবে দায়িত্ব পালন করছেন।
প্রাথমিক জীবন এবং কর্মজীবন
ওজতুর্ক মারমারা বিশ্ববিদ্যালয় আইন অনুষদ থেকে স্নাতক হন। এক বছর আইনি কাজের অভিজ্ঞতা অর্জনের পর তিনি লন্ডন বিশ্ববিদ্যালয়ে স্নাতকোত্তর ডিগ্রী অর্জন করেন, আন্তর্জাতিক সালিশ ও বাণিজ্যিক আইনে বিশেষজ্ঞ। তিনি ২০১১ সাল থেকে একজন ফ্রিল্যান্স আইনজীবী এবং বর্তমানে ডক্টরেট করছেন।
রাজনৈতিক পেশা
বারদান ওজতুর্ক ২০১৫ সালের জুন মাসে অনুষ্ঠিত হওয়া তুরস্কের সাধারণ নির্বাচনে তুরস্কের আইনসভা তথা সংসদ গ্র্যান্ড ন্যাশনাল অ্যাসেম্বলির সদস্য হিসেবে নির্বাচিত হন। তিনি তুরস্কের পূর্বাঞ্চলীয় আগরি প্রদেরশের আগরি নির্বাচনী জেলার জনপ্রতিনিধি হিসেবে সংসদে পিপলস ডেমোক্রেটিক পার্টির (এইচডিপি) প্রতিনিধিত্ব করেন। পরবর্তীতে তিনি পুনরায় একই বছর ২০১৫ সালের নভেম্বরে অনুষ্ঠিত সাধারণ নির্বাচন এবং ২০১৮ সালের সংসদ নির্বাচনে তিনি পুনরায় নির্বাচিত হন। এবং ২০১৮ সালের অনুষ্ঠিত সংসদ নির্বাচনে নির্বাচিত হন। ১৬ সেপ্টেম্বর ২০১৭ তারিখে ডেমোক্রেটিক সোসাইটি কংগ্রেসের (ডিটিকে) ৮ম কংগ্রেসের সময় তিনি এবং লেলা গুভেন এই দলের সহ সভাপতি নির্বাচিত হন।
বিচার
২০১৬ সালে কুর্দী স্বাধীনতাকামী ও তুরস্কের সরকার কর্তৃক নিষিদ্ধ ও সন্ত্রাসী তালিকাভূক্ত কুর্দিস্তান ওয়ার্কার্স পার্টির (পিকেকে) নিহত পাঁচ সৈন্যের অন্ত্যেষ্টিক্রিয়ায় অংশ নেওয়ার জন্য ওজতুর্কের বিরুদ্ধে তদন্ত শুরু করা হয়। ২০১৮ সালের মে মাসে তাকে এই মামলা থেকে বেকসুর খালাস দেওয়া হয়। উত্তর-পূর্ব সিরিয়ায় তুরস্কের আক্রমণ সম্পর্কিত একটি বিবৃতির কারণে ২০১৯ সাল থেকে সন্ত্রাসী প্রচারণার জন্য তার বিরুদ্ধে তদন্ত করা হয়। ইন্টারন্যাশনাল ফেডারেশন ফর হিউম্যান রাইটস (এফআইডিএইচ) তার বিচারের নিন্দা জানিয়েছে এবং তুর্কি কর্তৃপক্ষের কাছে ব্যাখ্যা দাবি করেছে। ২০২১ সালের ১৭ মার্চ ক্যাসেশন বেকির আদালতের সামনে তুরস্কের রাষ্ট্রীয় প্রসিকিউটর শাহিন সাংবিধানিক আদালতে তার এবং অন্যান্য ৬৮৬ জন এইচডিপি রাজনীতিবিদকে রাজনৈতিক কর্মকাণ্ডের জন্য পাঁচ বছরের নিষেধাজ্ঞার দাবিতে মামলা দায়ের করেন। মামলাটি ৩১ শে মার্চ প্রসিকিউটর অফিসে ফিরিয়ে দেওয়া হয়, কারণ অভিযোগটি আইনি প্রয়োজনীয়তা পূরণ করেনি।
সাতছড়ি জাতীয় উদ্যান
হবিগঞ্জ জেলায় অবস্থিত সাতছড়ি জাতীয় উদ্যান বাংলাদেশের একটি প্রাকৃতিক উদ্যান। ১৯৭৪ খ্রিষ্টাব্দের বন্যপ্রাণী সংরক্ষণ/সংশোধন আইনের বলে ২৪৩ হেক্টর এলাকা নিয়ে ২০০৫ খ্রিষ্টাব্দে "সাতছড়ি জাতীয় উদ্যান" প্রতিষ্ঠা করা হয়। এই উদ্যানে সাতটি পাহাড়ি ছড়া আছে, সেই থেকে এর নামকরণ সাতছড়ি (অর্থ: সাতটি ছড়াবিশিষ্ট)। সাতছড়ির আগের নাম ছিলো "রঘুনন্দন হিল রিজার্ভ ফরেস্ট"।
অবস্থান
সাতছড়ি জাতীয় উদ্যান হবিগঞ্জ জেলার চুনারুঘাট উপজেলার পাইকপাড়া ইউনিয়নের রঘুনন্দন পাহাড়ে অবস্থিত। বাংলাদেশের রাজধানী ঢাকা থেকে সড়ক পথে এর দূরত্ব ১৩০ কিলোমিটার। উদ্যানের কাছাকাছি ৯টি চা বাগান আছে। উদ্যানের পশ্চিম দিকে সাতছড়ি চা বাগান এবং পূর্ব দিকে চাকলাপুঞ্জি চা বাগান অবস্থিত। উদ্যানের অভ্যন্তরভাগে টিপরা পাড়ায় একটি পাহাড়ী উপজাতির ২৪টি পরিবার বসবাস করে। এই ক্রান্তীয় ও মিশ্র চিরহরিৎ পাহাড়ী বনভূমি ভারতীয় উপমহাদেশ এবং উন্দো-চীন অঞ্চলের সংযোগস্থলে অবস্থিত।
উদ্ভিদবৈচিত্র্য
সাতছড়ি জাতীয় উদ্যানে রয়েছে প্রায় ২০০'রও বেশি গাছপালা। এর মধ্যে শাল, সেগুন, আগর, গর্জন, চাপালিশ, পাম, মেহগনি, কৃষ্ণচূড়া, ডুমুর, জাম, জামরুল, সিধাজারুল, আওয়াল, মালেকাস, ইউক্যালিপটাস, আকাশমনি, বাঁশ, বেত-গাছ ইত্যাদির বিশেষ নাম করা যায়।
জীববৈচিত্র্য
এ উদ্যানে ১৯৭ প্রজাতির জীব-জন্তু রয়েছে। এর মধ্যে প্রায় ২৪ প্রজাতির স্তন্যপায়ী, ১৮ প্রজাতির সরীসৃপ, ৬ প্রজাতির উভচর। আরও আছে প্রায় ১৫০ -২০০ প্রজাতির পাখি। এটি বাংলাদেশের একটি সংরক্ষিত বনাঞ্চল এবং পাখিদের একটি অভয়াশ্রম। বনে লজ্জাবতী বানর, উল্লুক, চশমাপরা হনুমান, মুখপোড়া হনুমান, পাতিশিয়াল, উল্টোলেজি বানর, লাল বান্দর, মেছোবাঘ, চিতা বিড়াল, বন বিড়াল, মায়া হরিণ, এশীয় কালো ভাল্লুক, রামকুত্তা, বুনো শূকর, হলুদগলা মার্টিন, কাঁকড়াভুক বেজী. এশীয় বুরুশ-লেজি সজারু ইত্যাদি; সরীসৃপের মধ্যে সাপ ; পাখির মধ্যে কাও ধনেশ, বনমোরগ, লালমাথা কুচকুচি, কাঠঠোকরা, ময়না, ভীমরাজ, ধলাকোমর শ্যামা, ঝুটিপাঙ্গা , শালিক , হলদে পাখি , টিয়া প্রভৃতির আবাস রয়েছে। এছাড়া গাছে গাছে আশ্রয় নিয়েছে অগণিত পোকামাকড়, ঝিঁঝিঁ পোকা তাদের অন্যতম।
শকুনের নিরাপদ এলাকা
শকুনের নিরাপদ এলাকা-১ তফসিল অনুসারে সাতছড়ি জাতীয় উদ্যান শকুনের জন্য নিরাপদ বলে ঘোষিত।
নিসর্গ সহায়তা প্রকল্প
"নিসর্গ" নামের একটি এনজিও, বন বিভাগের পাশাপাশি, তাদের 'নিসর্গ সহায়তা প্রকল্প'-এর অধীনে এই জাতীয় উদ্যানের দায়িত্ব পালন করে। নিসর্গের তত্ত্বাবধানে বন সংরক্ষণ ছাড়াও, বনে ইকো-ট্যুর পরিচালিত হয়। এছাড়া নিসর্গ প্রকল্পের অধীনে বিভিন্ন শৌখিন দ্রব্যাদির বিক্রয় হয়ে থাকে। সাতছড়ি জাতীয় উদ্যানে এনজিও প্রকল্পের সহায়তায় শিক্ষার্থীদের জন্য "স্টুডেন্ট ডরমিটরি" আছে। যেখানে মাত্র ১২৫ টাকায় রাতে থাকার ব্যবস্থা আছে।
শ্রী শ্রী মেহার কালীবাড়ী
মেহার কালী বাড়ী বাংলাদেশের চাঁদপুর জেলার শাহরাস্তি উপজেলা শহরের মেহার এলাকায় অবস্থিত একটি কালী মন্দির। মহাত্মা সর্ব্বানন্দ ঠাকুর এখানে সিদ্ধিলাভ করেছিলেন এবং সে সময় থেকে এটি সিদ্ধ পীঠ বলে অভিহিত হয়ে আসছে।
ইতিহাস
লোক মুখে শুনা সনাতন ধর্মালম্বীদের বিশ্বের অদ্বিতীয় দশমহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহারেরশরী কালিবাড়ি। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে।
মীরা দেববর্মণ
মীরা দেববর্মন (মার্চ ১৯১৯ - ১৫ অক্টোবর ২০০৭) হলেন ভারতের একজন খ্যাতনামা গীতিকার এবং সঙ্গীত শিল্পী। তিনি ভারতের প্রখ্যাত সুরকার শচীন দেব বর্মনের স্ত্রী এবং রাহুল দেব বর্মনের মাতা।
জন্ম ও প্রাথমিক জীবন
মীরা দেব বর্মনের জন্ম বাংলাদেশের কুমিল্লায় ১৯১৯ খ্রিষ্টাব্দের মার্চ মাসে। ছোটবেলা থেকে দাদু ও দিদিমার বাড়ীতে থাকতেন। তার দাদু রায় বাহাদুর কমলনাথ দাশগুপ্ত ছিলেন ঢাকা হাইকোর্ট-এর চিফ জাস্টিস। পড়াশুনো সঙ্গে সঙ্গে তিনি সঙ্গীত শিক্ষা নিতেন। সঙ্গীত গুরু ভীষ্মদেব চট্টোপাধ্যায়ের কাছে শাস্ত্রীয় সঙ্গীতের তালিম নিয়েছেন। কীর্তন ও ঠুমরী শেখেন সঙ্গীতাচার্য ধীরেন্দ্রনাথ দেবের কাছে। ১৯৩০ সালে আনাদি দস্তিদারের কাছে রবীন্দ্র সঙ্গীতের শিক্ষা লাভ করেন। তিনি নাচ শিখেন শান্তিনিকেতনে আমিতা সেনের কাছে।
পরিণয়
কথিত আছে, সঙ্গীতগুরু ভীষ্মদেব চট্টোপাধ্যায়ের তালিম নেওয়ার সময় পরিচয় হয় ভীষ্মদেবের আর এক কৃতী ছাত্র শচীন দেববর্মনের সঙ্গে। গুরুর থেকে বয়সে বছর ২-৩ ছোটো ছিলেন শচীন। শোনা যায় যে মীরা দেবী ও শচীনের প্রেম ভীষ্মদেব খুব একটা ভালো চোখে দেখেননি এবং তার ঠিক পরেই আরো দু’একটা ঘটনা নিয়ে শচীন কর্তা ও ভীষ্মদেবের সম্পর্কের মধ্যে একটা শীতলতা এসে পড়ে। ভীষ্মদেব সব ছেড়েছুড়ে পন্ডিচেরী চলে যান।
মতান্তরে, ১৯৩৭ খ্রিষ্টাব্দে এলাহাবাদ নিখিল ভারত সঙ্গীত সম্মেলনে শচীন দেববর্মনের সাথে তার পরিচয় হয়। সেই বছরই তিনি শচীন দেববর্মনের শিষ্যত গ্রহণ করেন এবং একই বছরে পরিণয় সূত্রে আবদ্ধ হন। বিয়ের পর শচীন দেব বর্মন মীরা দেববর্মনের লেখা কয়েকটি গানে সুর প্রদান করেন।
কর্মজীবন
বিবাহের বছরে অল ইন্ডিয়া রেডিও, কলকাতা থেকে অডিশন দিয়ে উত্তীর্ণ হন। শচীন দেব বর্মনের সঙ্গে বম্বে গিয়ে মীরা দেবী ফয়াজ মহম্মদ খানের কাছে আবার তালিম নিতে শুরু করলেন। ১৯৪৫ সালে অল ইন্ডিয়া রেডিও, বোম্বে থেকে অডিশন পাশ করে ঠুংরি ও গজল পরিবেশন করতেন। সেই সময় তিনি দুইটি নাটক শান্তি ও নয়া প্রভাতের গানের কথা রচনা করেন। শচীন দেব বর্মণের সঙ্গে অনেক গানের রেকর্ডও করেন তিনি। উল্লেখযোগ্য গান গুলো হলোঃ –আজ দোল দিল কে~(১৯৪৬),তুম হ বড়ে চিতচোর ~(১৯৪৬),কেন হায় স্বপ্ন ভাঙ্গার আগে~(১৯৪৯),কালি বদরিয়া ছা গয়ে, ডালি ডালি ফুল~(১৯৪৮),কে দিল ঘুম ভাঙ্গায়ে~(১৯৪৯)।
উল্লেখযোগ্য গান
চলচ্চিত্র ও চলচ্চিত্রে বাইরে মীরা দেববর্মনের গাওয়া ও লেখা অনেকগুলো গান জনপ্রিয় হয়। তার লেখা উল্লেখযোগ্য গানগুলো হলোঃ
মৃত্যু
১৯৭৫ সালে স্বামী এবং ১৯৯৪ সালে পুত্রের মৃত্যুর পর মীরা দেববর্মনের জীবনযাপন বেশ কঠিন হয়ে পরে; এমতাবস্থায় ত্রিপুরা সরকার তাকে মুম্বাইতে স্থানান্তর করেন। ২০০৭ সালের সেপ্টেম্বরে তাকে মুম্বাইতে রাহুল দেব বর্মনের বাড়িতে নিয়ে রাখা হয়। পরবর্তীতে ঐ বছরেরই ১৫ অক্টোবর তারিখে দীর্ঘকালীন রোগভোগের কারণে তার মৃত্যু হয়।
মেনুসিহর মসজিদ
মেনুসিহর মসজিদ (Menûçihr Camii) হল তুরস্কের কারস প্রদেশের আরপাকায়ের আনি নামক প্রাচীন শহরের একটি মসজিদ। এটি ১০৭২ এবং ১০৮৬ সালের মধ্যে কুর্দি শাদ্দাদিদ রাজবংশের ইবুল মানুসেহর বে দ্বারা নির্মিত হয়েছিল। ২০২০ সালের জুন মাসে মসজিদটির সংস্কার শুরু হয়।
মুঙ্গের বিভাগ
মুঙ্গের বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর মুঙ্গের। ২০১৫ সালের পরিস্থিতি অনুসারে, মুঙ্গের জেলা, জামুই জেলা, খগড়িয়া জেলা, লখিসরাই জেলা, বেগুসরাই জেলা, ও শেখপুরা জেলা এই বিভাগের অন্তর্গত। এই সব কটি জেলা পূর্বে বৃহত্তর মুঙ্গের জেলার অন্তর্গত ছিল।
সাইয়েদা আয়েশা মসজিদ
সাইয়েদা আয়েশা মসজিদ মিশরের কায়রোতে একটি মসজিদ যেটিতে জাফর আল-সাদিকের কন্যা এবং মুসা আল-কাদিমের বোন সাইয়িদা আয়েশার সমাধি রয়েছে।
ইতিহাস
সাইয়েদা আয়েশার সমাধিটি চৌদ্দ শতাব্দীর ছিল কারণ একটি সাধারণ সামাধি ছিল একটি বর্গক্ষেত্র বিশিষ্ট একটি গম্বুজ দ্বারা মুকারনার দুটি সারি ভিত্তিতে একটি গম্বুজ দ্বারা। আইয়ুবিদ যুগে, গম্বুজটির পাশেই একটি স্কুল প্রতিষ্ঠিত হয়েছিল। সালাহ আল-দীন আল-আইয়ুবী ক্রুসেডারদের অবরোধের সময় মিশরের চারটি ইসলামী রাজধানী ফুস্তাত, আল-আসকার, কাতাইম এবং কায়রোকে একটি প্রাচীর দিয়ে ঘেরাও করলে প্রাচীরটি গম্বুজটি বৃহত আকারের কবরস্থান এলাকা থেকে পৃথক করেছিল। এভাবে সালাহ আল-দ্বীন দেয়ালে একটি ফটক স্থাপন করেছিলেন এবং এটিকে আয়েশার প্রবেশদ্বার বলেছিলেন। আজ এই ফটকটি বাব আল-কারাফা নামে পরিচিত। আমির আবদুল রহমান কাটাখাদের শাসনামলে অষ্টাদশ শতাব্দীতে পুরানো ভবনটি ভেঙে পুনঃনির্মাণ করা হয়েছিল। মসজিদটি আজ সায়েইদা আয়েশা রাস্তার শুরুতে মুকাত্তম সিটিতে অবস্থিত। বর্তমান ভবনটি একটি বর্গাকার আকৃতির কাঠামো যা হলওয়ে নিকটে অবস্থিত।
মালবিকা কৃষ্ণদাস
মালবিকা কৃষ্ণদাস (জন্ম ৭ই জানুয়ারী ১৯৯৯) হলেন একজন ভারতীয় অভিনেত্রী, টেলিভিশন উপস্থাপক এবং শাস্ত্রীয় নৃত্যশিল্পী। তিনি মাজাভিল মনোরমা -তে মালয়ালম ট্যালেন্ট-হান্ট (প্রতিভা-অন্বেষণ) রিয়েলিটি শো নায়িকা নায়কানে অংশ নিয়েছিলেন। থাত্তুমপুরাথ অচ্যুথান চলচ্চিত্রে অভিনয়ের মাধ্যমে চলচ্চিত্র জীবনে তাঁর অভিষেক হয়। তিনি সূর্য টিভিতে প্রচারিত টেলিভিশন সিরিয়াল ইন্দুলেখাতে প্রধান চরিত্রে অভিনয় করেছিলেন।
প্রারম্ভিক জীবন এবং কর্মজীবন
মালবিকা ওটাপলামে জন্মগ্রহণ করেন। তাঁর মা ও বাবা ছিলেন যথাক্রমে ঊষা, একজন গৃহিণী এবং প্রয়াত কৃষ্ণদাস, একজন ব্যবসায়ী। তিনি পট্টম্বিতে বড় হয়ে ওঠেন। তিনি তিন বছর বয়সে শাস্ত্রীয় নৃত্য শেখা শুরু করেন।
মালবিকা অমৃতা টিভিতে টেলিভিশন ডান্স রিয়েলিটি শো সুপার ড্যান্সার জুনিয়র ২ -তে যোগদানের মাধ্যমে তাঁর কর্মজীবন শুরু করেন। তিনি ফাইনালিস্টদের মধ্যে একজন ছিলেন এবং শো-এর রানার আপ হয়েছিলেন। সপ্তম শ্রেণীতে পড়ার সময়, প্রথম উপসাগরীয় নৃত্য অনুষ্ঠানে গিয়ে তিনি নিজের বাবাকে হারান। তারপরে তিনি এশিয়ানেটে প্রচারিত মাঞ্চ ডান্স ড্যান্সে ভাগ নিয়েছিলেন। তিনি কেরালা রাজ্য কলা উৎসবের নৃত্য প্রতিযোগিতায় নিয়মিত অংশগ্রহণকারী ছিলেন এবং দশম শ্রেণিতে থাকাকালীন ভরতনাট্যমে রাজ্য স্তরে প্রথম পুরস্কার জিতেছিলেন। তিনি টিআরকেএইচএসএস, ভানিয়ামকুলাম, পালাক্কাদ থেকে তাঁর বিদ্যালয় শিক্ষা শেষ করেছিলেন। এরপর তিনি ভান্নাদিল পুদিয়াভেটিল ধনঞ্জয়ন এবং শান্তা ধনঞ্জয়নের অধীনে ভরতনাট্যম প্রশিক্ষণ নেন। তিনি থেভারার সেক্রেড হার্ট কলেজ থেকে ব্যবসায় স্নাতক ডিগ্রি অর্জন করেন।
তিনি মাজহাভিল মনোরমাতে প্রচারিত একটি প্রতিভা-অন্বেষণ রিয়েলিটি শো নায়িকা নায়কান-এ প্রতিযোগী হিসাবে ছোট পর্দায় ফিরে আসেন। এই প্রতিযোগিতাটি তাঁর জীবনে যুগান্তকারী ছিল কারণ তিনি দ্বিতীয় রানারআপ হয়েছিলেন এবং সেরা নৃত্যশিল্পীর খেতাবও পেয়েছিলেন।  একই বছরে লাল হোসে পরিচালিত থাতুমপুরথ অচ্যুথানের মাধ্যমে তাঁর চলচ্চিত্রে অভিষেক হয়। এরপর তিনি একটি ওয়েবসিরিজ লাইফ জোর এবং একটি মিউজিক্যাল অ্যালবাম মিঝি রেণ্ডিলামের অংশ হন।
তিনি মাজহাভিল মনোরমা- তে ডি৫ জুনিয়রের মাধ্যমে টেলিভিশন উপস্থাপক হিসাবে তাঁর কর্মজীবন শুরু করেন, তিনি নায়িকা নায়কানের সহ-প্রতিযোগী ভিন্সি অ্যালোশিয়াসের পরিবর্তে এসেছিলেন। তারপরে তিনি সুরজ ভেঞ্জারমুডের সাথে জি কেরালামের ফানি নাইটস- এ উপস্থাপনা করেন। ২০১৬ সালে সূর্য টিভিতে তাঁর প্রথম সিরিয়াল ছিল আম্মে মহামায়ে। তিনি সূর্য টিভিতে টেলিভিশন সিরিয়াল ইন্দুলেখাতে  প্রধান মহিলা চরিত্রে অভিনয় করেছিলেন।  ২০২২ সালের ২৭শে ডিসেম্বর, তিনি তাঁর ইউটিউব চ্যানেলের মাধ্যমে জানিয়েছিলেন যে, মাজহাভিল মনোরমা শো নায়িকা-নায়কান খ্যাত থিজুস জ্যোথির সাথে তাঁর বিয়ে ঠিক হয়েছে।
সুলতান খান (সংগীতশিল্পী)
উস্তাদ সুলতান খান (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।
প্রারম্ভিক জীবন
সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।
কর্মজীবন
তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।
পরিবার
তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।
পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।
মৃত্যু
সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।
তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়।
আরামবাড়ীয়া উচ্চ বিদ্যালয়
আরামবাড়ীয়া উচ্চ বিদ্যালয়, পাবনা জেলার ঈশ্বরদী উপজেলার ধাপারিতে অবস্থিত একটি মাধ্যমিক বিদ্যালয়। বিদ্যালয়টি ১৯৬৯ সালে প্রতিষ্ঠিত। প্রতিষ্ঠানটি ০১/০১/১৯৭২ ইং সালে নিম্ন মাধ্যমিক বিদ্যালয় হিসেবে স্বীকৃতি লাভ করে। এর পর ০১/০১/১৯৭৪ ইং সালে মাধ্যমিক বিদ্যালয় হিসাবে স্বীকৃতি লাভ করে এবং বিদ্যালয়টি মাধ্যমিক বিদ্যালয় হিসেবে ০১/০৬/১৯৮৪ ইং সালে এম,পি,ও ভুক্ত হয়। বাংলাদেশে দক্ষ জনশক্তি গড়ার লক্ষ্যে বিদ্যালয়টিতে ০৮/১০/২০০২ ইং সালে বাংলাদেশ কারিগরি শিক্ষা বোর্ড কর্তৃক ভোকেশনাল শাখার স্বীকৃতি পায়। বিদ্যালয়টির মোট ছাত্র/ছাত্রীর সংখ্যা ৪৫৫ জন এর মধ্যে ১১০ জন ৬ষ্ট শ্রেনীতে, ১০০ জন ৭ম শ্রেনীতে, ৮০ জন ৮ম শ্রেনীতে, ৮০ জন ৯ম শ্রেনীতে, ৮০
বিদ্যালয়টিতে কম্পিউটার  সহ মাল্টিমিডিয়া ক্লাস রুম রয়েছে যেখানে মাল্টিমিডিয়া প্রজেকক্টরের মাধ্যমে পাঠ দান করা হয়। বিদ্যালয়টি বর্তমানে মোট ১৮ জন শিক্ষক কর্মচারী নিয়ে নিয়মিত ম্যানেজিং কমিটি দ্বারা পরিচালিত।
সুলতানপুর জংশন রেলওয়ে স্টেশন
সুলতানপুর জংশন রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসএলএন।
অবস্থান
স্টেশন উত্তর প্রদেশের সুলতানপুরে অবস্থিত। এই স্টেশন থেকে পরবর্তী স্টেশন হল - বন্ধুয়া কলন রেলওয়ে স্টেশন এবং পূর্ববর্তী স্টেশন হল পরৌলি রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। স্টেশনে ৬ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৭৮ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
সুলতানপুর জংশন রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।